stanford-oval/wikipedia huggingface dataset:
Götanmaanruotsi

Götanmaanruotsi (ruotsiksi götamål) on yksi ruotsin kielen kuudesta murrealueesta. Götanmaanruotsia puhutaan Länsi-Götanmaan ja Dalslandin maakunnissa sekä pohjoisessa Hallandissa, pohjoisessa Smålandissa ja lounaisessa Itä-Götanmaan maakunnassa Götanmaan pääalueella Ruotsissa. Värmlantissa puhuttavassa värmlantinruotsissa on piirteitä götanmaanruotsista, sveanmaanruotsista ja norjan kielestä. Bohuslänissä puhuttava bohusläninruotsi on sekoitus norjaa ja götanmaanruotsia. Öölanninruotsi lasketaan kuuluvaksi joko götanmaanruotsin tai eteläisten ruotsin murteiden murrealueeseen, sillä siinä on piirteitä kummastakin.
Luokittelu

götanmaanruotsi (götamål)
bohusläninruotsi (piirteitä norjasta)
dalslandinruotsi
göteborginruotsi (göteburgiska)
itägötanmaanruotsi
öckerönruotsi
smålandinruotsi (piirteitä sveanmaanruotsista ja eteläisistä ruotsin murteista)
kalmarinruotsi
värmlantinruotsi (piirteitä norjasta ja sveanmaanruotsista)
länsigötanmaanruotsi
öölanninruotsi (piirteitä eteläisistä ruotsin murteista)
tjustinruotsi
Aiheesta muualla

Institutet för språk och folkminnen: Dialekter
Institutet för språk och folkminnen: Lyssna på dialekter
Tuomas Rounakari

| Tuomas Rounakari |
| --- | --- |

Henkilötiedot
Syntynyt: 1977
Ammatti:  viulisti, säveltäjä, etnomuskologi, kouluttaja
Tuomas Rounakari  (s. 1977) on suomalainen viulisti, säveltäjä, etnomuskologi ja kouluttaja. Rounakari on tutkinut suomalais-ugrilaisten ja arktisten kansojen rituaalista musiikkia sekä toiminut merkittävästi karjalaisen itkuvirsiperinteen elvyttäjänä. Hän on säveltänyt musiikkia elokuviin, TV:lle ja teattereille. Hän oli folk-metallia soittavan Korpiklaani -yhtyeen jäsen (vuodesta 2012 vuoteen 2022) sekä alkuperäiskansojen kanssa yhteistyötä tekevän teatteriryhmä Ruska Ensemblen perustajajäsen.lähde?
Korpiklaanin, soolouransa ja teatteriproduktioiden kautta Rounakari on yksi Suomen aktiivisimmin ulkomailla esiintyvistä viulisteista.lähde?
Nuoruus

Rounakari (ent. Laurinen) aloitti viulun soiton Keravan musiikkiopistossa 6-vuotiaana. Merkittävää tuona aikana oli se, että musiikkiopiston matineoissa klassista musiikkia esittäessään Rounakari vajosi transsin kaltaiseen tilaan, jossa hän kadotti ajan ja paikan tajun. Murrosiässä kyky haihtui ja soittaminen oli jäädä kokonaan voimakkaan pituuskasvun synnyttämien kipujen vuoksi. Kun hän pystyi aloittamaan soiton opiskelun uudestaan, transsiin vajoamista ei enää tapahtunut, mikä johti uuteen taiteelliseen etsikkoaikaan. Rounakari irtaantui klassisesta musiikista ja siirtyi bluesin, rockin ja improvisaation pariin. Hänen suurimpia vaikutteitaan tuona aikana olivat Jethro Tull, Jimi Hendrix ja John Zorn, jotka tukivat hänen tavoitettaan rikkoa viulunsoiton totunnaisia rajoja.lähde?
Vuosina 1998-2001 Rounakari opiskeli New Yorkissa, New Schoo Universityssä Reggie Workmanin perustamassa Jazz- and Contemporary Music -ohjelmassa opettajinaan mm. Paul Simonin yhtyeestä tunnettu Jamey Haddad ja Stingin sekä Herbie Hancockin tuottajana toiminut kapellimestari Robert Sadin.lähde?
Sooloura

Halu löytää väylä takaisin lapsuuden transsi-tila kokemuksiin johti lopulta Rounakarin tutkimaan rituaalisen musiikin perinteitä. Tärkeimpiä kiinnekohtia näihin olivat suomalais-karjalaiset itkuvirret sekä Siperian alkuperäiskansojen shamanistiset laulut. Rounakari löysi arkistoista Kai Donnerin Siperian matkoilla 1912-1914 nauhoittamat vahalieriöt, joiden joukossa oli selkuppi-, ketti-, hanti- ja nenetsisamaanien laulamia kappaleita. Näiden kappaleiden tutkiminen viululla johti nopeasti transsitilojen uuteen löytämiseen. Näin syntyi Rounakarin ensimmäinen soololevy Shamanviolin ja saman niminen tarinankerrontaa ja musiikkia yhdistävä sooloviuluesitys.lähde?
Sooloviuluesityksessään Rounakari käyttää viulun lisäksi nilkkakelloja, joiden avulla samaanirumpu siirtyy jalkojen tömistelyyn. Samalla hän myös laulaa ja ääntelee. Viulu on tavallinen länsimainen viulu, mutta Rounakari käyttää muunneltuja viritysmenetelmiä ja joskus jopa satunnaisesti viritettyä viulua sekä epätavallisempia soittotekniikoita. Esityksen myötä häntä on alettu kutsua shamaaniviulistiksi, koska hän kykenee arkaaista musiikkia esittäessään tavoittamaan transsitilan.
Esitys on kiertänyt maailmaa, ja se on nähty ainakin Saksassa, Ruotsissa, Venäjällä, Unkarissa, USA:ssa, Grönlannissa ja Hongkongin World Cultures -festivaalilla.lähde?
Itkuvirret

Rounakari liittyi vuonna 2002 Äänellä itkijät Ry:hyn, jonka tavoitteena oli elvyttää ja edelleen kehittää suomalais-karjalaista itkuvirsiperinnettä. Yhdessä Pirkko Fihlmanin kanssa Rounakari kehitti menetelmän, jolla aloittelijat pystyivät nopeasti oppimaan itkuvirsien tekotavan. Äänellä Itkijät Ry:n järjestämillä kursseilla yli tuhat osallistujaa on tehnyt omia itkuvirsiään ja itkuvirren katsotaan Suomessa olevan elpynyt perinteenlaji
.
Vuodesta 2017 alkaen Rounakari on mentoroinut myös irlantilaisia paikallisen itkuvirsiperinteen elvyttämiseksi. Itkuvirren elvyttämiseksi tehdystä työstä Rounakarille myönnettiin Karjalan liiton hopeinen ansiomerkki vuonna 2013.lähde?
Diskografia

Studioalbumit
Vierailut
Aiheesta muualla

https://rounakari.com/
Tuomas Rounakari Kansanmusiikin ja kansantanssin edistämiskeskus
https://www.facebook.com/shamanviolin
https://www.instagram.com/tuomasrounakari/
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Elonet
Oakland Cityn yliopisto

| Oakland Cityn yliopisto> Oakland City University |
| --- | --- |
Motto:  Enter to Learn, Go Forth to Serve
Perustettu:  1885
Sijainti:  Oakland City, Indiana  Yhdysvallat
Sivusto:  https://www.oak.edu/
Oakland Cityn yliopisto (engl. Oakland City University, lyh. OCU) on Yhdysvaltain Indianassa sijaitseva yksityinen yliopisto. Yliopisto on perustettu vuonna 1885 ja se sijaitsee Oakland Cityn kaupungissa. Yliopisto on taustaltaan baptistinen, ja se toimii yleisten baptistien työyhteydessä.
Aiheesta muualla

Yliopiston verkkosivusto (englanniksi)
Stark

Stark tai Starck voi tarkoittaa seuraavia:
Starkin piirikunta, piirikunta Ohiossa, Yhdysvalloissa
Stark, rakennuskauppa
USS Stark (FFG-31), Yhdysvaltain laivaston Oliver Hazard Perry -luokan ohjusfregatti
Starck, sammunut suomalainen aatelissuku
Tunnettuja Stark- ja Starck-nimisiä

Alexander Starck (1890–1925), venäläinen laivastoupseeri
Arthur Stark (1846–1899), englantilainen lääkäri ja lintutieteilijä
Bettina Stark-Watzinger (s. 1968), saksalainen poliitikko ja ministeri
Daavi Starck (k. 1918), suomalainen punakaartin komppanianpäällikkö
Ethel Stark (1916–2012), kanadalainen viulisti ja kapellimestari
Freya Stark (1893–1993), brittiläinen tutkimusmatkailija ja matkakirjailija
Georg Starck (s. 1876), suomalainen Venäjän laivaston kontra-amiraali
Graham Stark (1922–2013), englantilainen koomikko, käsikirjoittaja ja näyttelijä
Hannibal Stark, oik. Hannu Stark (s. 1976), suomalainen rap-artisti, levy-yhtiö Joku Roti Recordsin perustaja
Harold R. Stark (1880–1972), yhdysvaltalainen amiraali
Ingeborg Starck (1840–1913), myöh. Ingeborg von Bronsart, suomalais-saksalainen säveltäjä
Johannes Stark (1874–1957), saksalainen fyysikko, Nobelin fysiikanpalkinnon saaja
Julius Ferdinand Starck (1829–1880), suomalainen kenraalimajuri
Jürgen Stark (s. 1948), saksalainen taloustieteilijä, Euroopan keskuspankin ent. pääekonomisti
Koo Stark (s. 1956), yhdysvaltalainen näyttelijä
Laura Stark (s. 1966), suomalais-yhdysvaltalainen kansatieteen professori
Lauri Stark (1890–1940), suomalainen jääkärieversti
Naëmi Ingman-Starck (1855–1932), suomalainen laulaja
Niklas Stark (s. 1995), saksalainen jalkapalloilija
Oskar Starck (1846–1928), suomalainen Venäjän laivaston amiraali
Pete Stark (1931–2020), yhdysvaltalainen demokraattipoliitikko
Philippe Starck (s. 1949), ranskalainen muotoilija
Raija Stark, Miss Suomi 1973
Sigge Stark, oik. Signe Björnberg (1896–1964), ruotsalainen kirjailija ja ravivalmentaja
Taavi Starck (1858–1918), suomalainen punakaartilainen
Tao Stark (s. 2004), suomalainen jalkapalloilija
Teija Stark (1968–1992), suomalainen aitajuoksija
Ulf Stark (1944–2017), ruotsalainen kirjailija
Ville-Valtteri Starck (s. 1995), suomalainen jalkapalloilija
Väinö Starck (1887–1918), suomalainen punakaartin esikuntapäällikkö
Werner Starck (1856–1921), suomalainen piirilääkäri ja yksi Duodecim-seuran perustajista
Wolfgang Stark (s. 1969), saksalainen jalkapalloerotuomari
Kuvitteelliset henkilöt

Tony Stark (Rautamies), sarjakuvahahmo
Stark, kuvitteellinen suku George R. R. Martinin kirjasarjassa Tulen ja jään laulu ja siihen perustuvassa televisiosarjassa Game of Thrones
Eddard ”Ned” Stark, Talvivaaran lordi ja Pohjoisen läänin suojelija
Catelyn Stark, Eddard Starkin puoliso
Eddardin ja Catelynin lapset:
Robb Stark, esikoispoika ja Talvivaaran perijä
Sansa Stark
Arya Stark
Bran Stark
Rickon Stark
Benjen Stark, Eddard Starkin veli
Muuta

Starkin ilmiö, fysikaalinen ilmiö, jossa atomin energiaspektri jakaantuu sähkökentän vaikutuksesta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Stark”, voi hakea sivunnimihaulla, laajalla sivunnimihaulla tai tekstihaulla.
Eulalia

| Eulalia, Eulaalia |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Euli, Eulia, Euliina, Laali, Liia 
Vastineita eri kielissä:  Eulalie 
Nimen alkuperä:  kreikkalaislähtöinen nimi; kreik. ’kaunopuheinen’
Infobox OKVirheellinen NIMI-arvo: 
Eulalia on naisen etunimi. Se pohjautuu kreikan kieleen ja merkitsee ’kaunopuheista’. Nimi oli mukana Suomen almanakassa vuosina 1706–1889. Myöhemmin, vuosina 1890–1907, kalenterissa käytettiin nimiasua Eulaalia.
Eulalian ja Eulaalian suomalainen nimipäivä oli 12. helmikuuta. Kristillisessä perinteessä se on päivä, jolloin muistellaan Barcelonan suojeluspyhimyksen, neitsytmarttyyri Eulalian (k. 303) pyhäinjäännösten siirtämistä Breslauhun. Legendan mukaan Eulalia ristiinnaulittiin ja surmattiin 14-vuotiaana, koska hän oli kristittyjen vainojen aikaan puhunut Kristuksesta. Espanjassa tunnetaan hänen lisäkseen myös toinen Eulalia-niminen pyhimys.
Digi- ja väestötietoviraston etunimitilastosta selviää, että Eulalia on vuoteen 2025 mennessä ollut Suomessa etunimenä noin 150–170 naisella. Eulaalia-nimisiä naisia on tilastoitu noin 30–50.
Kuuluisia Eulalioita

Eulalia Barcelonalainen (k. 303), kristitty marttyyri ja pyhimys
Eulalia Meridalainen (n. 290–304), kristitty marttyyri ja pyhimys
Kuvitteellisia Eulalioita

Eulalia, nimihenkilö Hj. Nortamon Eulalia-täti-näytelmässä  ja siihen perustuvassa elokuvassa
HC Prešov

| HC Prešov |
| --- | --- |
Perustettu:  1932
Kaupunki:  Prešov
Kotiareena:  ICE Arena
– kapasiteetti:  5 500
Sarjataso:   Tipos Extraliga
Värit:                
Toimitusjohtaja:   Robert Luptak
Päävalmentaja:   Juraj Faith
Infobox OKVirheellinen NIMI-arvo: 
HC MV Transport Prešov on slovakialainen jääkiekkoseura Prešovin kaupungista. Seuraa pelaa pääsarjassa Tipos Extraliga. HC Prešov on perustettu vuonna 1932.
Historia

Prešovin ensimmäinen jääkiekkooseura perustettiin vuonna 1928 Snaha Prešovin nimellä. Seura voitti vuonna 1932 toistaiseksi ainoan Slovakian mestaruutensa. Myöhemmin Prešov on sijoittuittunut Slovakian kansallisessa liigassa neljänneksi vuosina 1991 ja 1993.
Slovakian itsenäistyttyä Prešov liittyi uuteen Extraligaan, mutta tippui kolmen kauden jälkeen ensimmäiseen divisioonaan. Joukkue palasi takaisin korkeimmalle sarjatasolle vuonna 1999, mutta putosi vain yhden kauden jälkeen. Tämän jälkeen seura pelasi ensimmäisessä divisioonassa aina kaudelle 2018/19 asti, jonka päätteeksi sen piti pudota alemmalle sarjatasolle. Prešov ei kuitenkaan ilmoittautunut seuraavalle kaudelle ja näin miesten edustusjääkiekko loppui kaupungissa muutamaksi vuodeksi.
Ennen kautta 2021/22 HC 07 Detvan omistaja Róbert Ľupták siirsi joukkueensa Extraliga-lisenssin Prešoville. Näin maan korkein sarjataso palasi kaupunkiin yli kahdenkymmenen vuoden jälkeen. Ensimmäisenä kautena joukkue koostuikin lähinnä entisistä Detvan pelaajista.
Kauden 2022/23 päätteeksi Prešov sijoittui liigan viimeiseksi ja putosi ensimmäiseen divisoonaan. Saman vuoden keväällä Ľupták ilmoitti siirtyneensä HK 32 Liptovský Mikuláš seuran omistajaksi ja lopettaneensa yhteistyön Prešovn kanssa. Miesten edustusjääkiekon on kuitenkin tarkoitus jatkua kaupungissa.
Historia > Seuran vanhat nimet

Snaha Prešov (1928 – 1932)
Slávia Prešov (1932 – 1953)
ČSSZ Prešov (1953 – 1964)
Tatran Prešov (1964 – 1968)
VZJ Dukla Prešov (1968 – 1970)
ZPA Prešov (1970 – 1994)
Dragon Prešov (1994 – 1997)
HK VTJ Prešov (1997 – 1998)
HK VTJ Farmakol Prešov (1998 – 2003)
PHK Prešov (2003 – 2005)
HK Lietajúce kone Prešov (2005 – 2007)
HC 07 Prešov (2007 – 2014)
PHK 3b Prešov (2014 – 2015)
HC Prešov Penguins (2015 )
HC 21 Prešov (2021 –)
Kasvatit NHL:ssä

Igor Liba
Joukkue kaudella 2024–2025

| Maalivahdit |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 92 |  | Marcel Melicherčík | L | 2025 | Poprad, Tšekkoslovakia |
|   |  | Roman Kaľavský | L | 2025 |  |
|   |  | Juraj Ovečka | L | 2025 | Skalica, Slovakia |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 8 |  | Jakub Cibák | L | Laina | Košice, Slovakia |
| 44 |  | Michal Bystroň | L | 2024 | Ostrava, Tšekki |
| 48 |  | Ivan Glazkov | L | 2024 | Novosibirsk, Venäjä |
| 56 |  | Vladimír Mihálik | L | 2025 | Prešov, Tšekkoslovakia |
| 70 |  | Branislav Pavúk | R | 2025 | Košice, Slovakia |
|   |  | Viktor Brezina | L | 2025 |  |
|   |  | Jakub Burzík | L | 2024 | Martin, Slovakia |
|   |  | Maroš Mešár | R | 2025 | Kežmarok, Slovakia |
|   |  | Dávid Nátny | L | 2025 | Martin, Slovakia |
|   |  | Jakub Nemec | L | 2025 | Liptovský Mikuláš, Slovakia |
|   |  | Damián Novický | R | 2025 | Prešov, Slovakia |
|   |  | Miroslav Novota | L | 2025 | Košice, Slovakia |
|   |  | Martin Semaňák | L | Laina | Kežmarok, Slovakia |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 7 |  | Kevin Jendroľ | R | VLH | 2024 | Trstená, Slovakia |
| 15 |  | Matúš Paločko | L | VLH | 2025 | Poprad, Tšekkoslovakia |
| 20 |  | František Pulščák | L | KH | 2025 | Prešov, Slovakia |
| 41 |  | Ladislav Ščurko | L | LH | 2024 | Gelnica, Tšekkoslovakia |
| 45 |  | Lukáš Vaculík | R | OLH | Laina | Košice, Slovakia |
| 81 |  | Oliver Jokeľ | L | VLH | Laina | Košice, Tšekkoslovakia |
| 82 |  | Andrej Zuščák | R | H | Juniori |  |
|   |  | Samuel Chalupa | L | VLH | 2025 | Prešov, Slovakia |
|   |  | Martin Ďaloga | L | VLH / KH | 2024 | Detva, Tšekkoslovakia |
|   |  | Patrik Frič | L | KH / VLH | 2025 | Gelnica, Slovakia |
|   |  | Nicolas Gašpar | L | H | 2025 | Banská Bystrica, Slovakia |
|   |  | Lukáš Hamráček | L | OLH | 2025 | Spišská Nová Ves, Slovakia |
|   |  | Marcel Haščák | R | OLH | 2025 | Poprad, Tšekkoslovakia |
|   |  | Kristián Horvát | L | H | 2025 | Prešov, Slovakia |
|   |  | Samuel Hrabčák | L | H / P | 2025 | Sabinov, Slovakia |
|   |  | Martin Krajňák | L | KH | 2025 | Prešov, Slovakia |
|   |  | Vladislav Leštšenko | L | H | 2025 |  |
|   |  | Gregor Maliňák | L | H | 2025 |  |
|   |  | Juraj Milý | R | OLH | 2024 | Prešov, Slovakia |
|   |  | Alex Novota | L | OLH | 2025 | Košice, Slovakia |
|   |  | Patrik Oško | L | KH | 2024 | Liptovský Mikuláš, Slovakia |
|   |  | Matej Paločko | L | VLH / KH | 2025 | Košice, Slovakia |
|   |  | Oleksandr Peresunko | R | LH | 2025 | Harkova, Ukraina |
|   |  | František Poliaček | L | VLH | 2024 | Liptovský Mikuláš, Tšekkoslovakia |
|   |  | Andrei Sigarjov | L | H | 2024 | Habarovsk, Venäjä |
|   |  | Jakub Suja | L | KH / OLH | 2025 | Prešov, Tšekkoslovakia |
|   |  | Filip Vrábeľ | L | KH / VLH | 2025 | Košice, Slovakia |
Joukkue kaudella 2024–2025 > Joukkueenjohto

Päävalmentaja: Juraj Faith
Apuvalmentaja: Dušan Brincko
Apuvalmentaja: Marek Zagrapan
Maalivahtivalmentaja: Rudolf Jurčenko
Huoltopäällikkö: Samuel Andrus
Toimitusjohtaja: Robert Luptak
Lähde: EliteProspects
Aiheesta muualla

Seuran kotisivut (Arkistoitu – Internet Archive)
Tipsport liga
HC 05 Banská Bystrica • HK Dukla Trenčín • HC Košice • HC Nové Zámky  • HK 32 Liptovský Mikuláš • HK Nitra • HK Poprad • HKm Zvolen • HC Slovan Bratislava • HC Prešov • HK Spišská Nová Ves 
 Entisiä joukkueita: MHK Dubnica • MHK Kežmarok • MHC Martin • 
ŠHK 37 Piešťany • HK 36 Skalica • HC 07 Detva • HK Orange 20 •  MsHK Žilina
Norlanninruotsi

Ruotsin kartta, jossa Norlanti on tummimmalla vihreällä.
Norlanninruotsi (ruotsiksi norrländska mål) on yksi ruotsin kielen kuudesta murrealueesta. Norlanninruotsia puhutaan Norlannin pääalueella Ruotsissa poislukien Gästriklandin maakunta ja eteläinen Hälsingland, joissa puhutaan sveanmaanruotsin murteita. Jotkin Norjan rajan vastaiset murteet ovat hyvin lähellä Norjassa puhuttavia norjan kielen murteita.
Lähes jokaisella pienellä paikkakunnalla on perinteisesti ollut oma erottuva murre, mutta isommilla paikkakunnilla on luonnollisesti ollut suurempi kielellinen vaikutus. Vaikka muuttamisen ja liikkumisen seurauksena murteet ovat sekoittuneet, on murteissa säilynyt niille ominaisia piirteitä. Osa murteista on jo hävinnyt, kun taas osaa niistä opetetaan sukupolvelta toiselle ja tutkitaan ja dokumentoidaan tarkasti.
Luokittelu

norlanninruotsi (norrländska mål)
kalixinruotsi (kalixmål)
alakainuunruotsi
ylikainuunruotsi
luulajanruotsi (lulemål)
alaluulajanruotsi
yläluulajanruotsi
råneånruotsi
piitimenruotsi (piteåmål)
nybyggarinruotsi (nybyggarmål)
kiirunanruotsi
pohjoislänsipohjanruotsi (nordvästerbottniska mål)
skelleftenruotsi (skelleftemål)
etelälänsipohjanruotsi (sydvästerbottniska mål)
länsipohjan ja ångermanlandin välimurteet
ångermanlandinruotsi (ångermanländska mål)
vilhelminanruotsi
medelbadinruotsi (medelpadsmål)
jämtlandinruotsi (jämtmål, jämtska) (piirteitä norjasta)
hogdalinruotsi (hogdalsmål)
hälsinglandinruotsi (hälsingemål)
hasselinruotsi
forsanruotsi
Aiheesta muualla

Institutet för språk och folkminnen: Dialekter
Institutet för språk och folkminnen: Lyssna på dialekter
Norlanninruotsin murteet ja puhuma-alue.
Cabriolet

BMW Z4
Honda S2000
Saab 900 cabriolet
Cabriolet (suom. avoauto) on auton korimalli, jossa on taittuva tai kokoonvetäytyvä katto. Tämä tehdään yleensä joustavasta kankaasta tai vinyylistä. Cabrioletit ovat joitain poikkeuksia lukuun ottamatta kaksiovisia. Coupé-cabriolet -mallissa kokoontaitettava katto on tehty jäykemmästä materiaalista, kuten teräksestä. Amerikanenglannissa avoautosta käytetään nimitystä convertible. Eräät autovalmistajat (esimerkiksi Mazda, Fiat ja Citroen) ovat käyttäneet cabriolet-nimitystä markkinointikikkana myös umpiautoista, johon on asennettu haitarikattoselvennä.
Myös termejä spider tai spyder käytetään tarkoittamaan kulkuneuvoa ilman kattoa ohjaamon yllä: termi on peräisin hevosten vetämistä vaunuista. 
Kaksipaikkaisia avoautoja kutsutaan toisinaan roadster-malleiksi, joissa voi olla pehmeä kokoontaittuva katto tai irrotettava kovakatto.
Toisinaan käytetään myös termiä phaeton kun tarkoitetaan nelipaikkaista autoa, jossa on kokoontaitettava katto. Drophead on Rolls-Roycen käyttämä termi.
Avoautojen historiaa

Autoteollisuuden varhaisvuosina, kun automallit vielä jäljittelivät hevosvaunuja, kankainen kuomu oli kovaa kattoa yleisempi sadekate autossa. Vasta 1920-luvun lopulla umpiautot alkoivat käytännöllisyytensä vuoksi syrjäyttää kuomulla varustetut, minkä jälkeen kuomulla varustetusta avoautosta tuli nopeasti oma urheilullinen ja ylellisen ”hauska” autoluokkansa. Vuonna 1927 kahdeksan yhdysvaltalaista autonvalmistajaa esitteli omat convertible-mallinsa, ja 1930-luvulla avoautoista alkoi tulla eräänlainen vaurauden, nuorekkuuden ja vapauden symboli.
Avoautojen kulta-aikaa Yhdysvalloissa olivat vuodet 1957–1967, ja vuosina 1962–1966 convertible-mallien markkinaosuus ylitti 6 prosenttia. 1970-luvulle tultaessa osuus oli laskenut alle prosenttiin. Syinä olivat ilmastoinnin yleistyminen umpiautoissa, kangaskattojen huono kestävyys sekä avoautojen pienet tavara- ja matkustamotilat ja isompi bensiininkulutus. Henkilöautojen tiukentuvat turvallisuusnormit vähensivät osaltaan autovalmistajien kiinnostusta avoautojen rakentamiseen. Vuoden 1976 Cadillac Eldoradoa mainostettiin ”Amerikan viimeisenä convertiblena”. 1970-luvun alkuvuosista 1980-luvun alkuun sen lisäksi ainoat Yhdysvalloissa myydyt avoautot olivat kalliita eurooppalaismalleja: Rolls-Royce Corniche,  Alfa Romeo Spider ja Mercedes-Benzin mallit 450SL, 380SL ja 560SL.
1980-luvun alussa Chryslerin pääjohtaja Lee Iacocca toi convertiblen takaisin Buickin mallistoon, ja pian Chevrolet, Ford, Pontiac ja Cadillac seurasivat esimerkkiä.  Vuonna 1980 esitellystä Volkswagen Golfiin perustuvasta, Karmannin valmistamasta VW Cabrio -mallista tuli 1980-luvulla hyvin suosittu sekä Euroopassa että Yhdysvalloissa. Muita ei-amerikkalaisia malleja maailman uudelleen virinneille avoautomarkkinoille olivat 1980-luvulla Suomessakin valmistettu Saab 900 Cabriolet sekä 1990-luvulla japanilaisen Mazdan esittelemä roadster Mazda MX-5.
Avoauton rakenne

Useimmissa nykyisissä avoautoissa on itsekantava kori, jossa katto, kattopylväät ja joskus myös etu- ja takaikkunakin kuuluvat korin kantaviin rakenteisiin. Tästä syystä avoautot suunnitellaan eri tavoin kuin saman mallin umpiautot, ja niiden rungon kantava rakenne on erilainen. Ns. rälläkkä-cabriolet eli umpiauton muuttaminen avoautoksi leikkaamalla tästä katto pois, vaikkapa kulmahiomakoneella, ei siksi ole Suomessa luvallinen konversio, vaan tällaiset omavaltaiset auton korimallin muuttamiset voivat olla hyvin vaarallisia onnettomuustilanteita silmällä pitäen. Tavallisissa autoissa ei esimerkiksi ole vahvistettuja A-pilareita eikä ympäriajosuojaa.
Eri autovalmistajien avoautoja

| 0 | 1 | 2 |
| --- | --- | --- |
|  Audi Cabriolet  Audi A4 Cabriolet  Audi TT Roadster  BMW 3-sarjan cabrioletit  BMW Z3  BMW Z4  BMW 6-sarjan cabrioletit  Cadillac Sixty Special  Cadillac Eldorado  Chevrolet Camaro Convertible, 1967-1969, 1984-2002, 2009>  Chevrolet Corvette Convertible  Chrysler LeBaron  Chrysler Sebring Convertible  |  Dodge 400  Edsel Pacer, Citation Convertible 1958  Ford Galaxie Convertible 1958-1972  Ford Mustang Convertible 1964-1973, 1984  Ford Thunderbird Convertible 1956-1973  Mazda MX-5  Honda S2000  Lincoln Continental  Lotus Elise  Mercedes-Benz SL-sarja  MG TF  Mitsubishi Eclipse Spyder  Nissan 350Z Roadster  |  Nissan Micra C+C (Coupe + Cabriolet)  Opel Astra F Cabrio  Opel Kadett E Cabrio  Opel Speedster  Porsche Boxster  Renault Megane Cabriolet  Saab 900 Cabriolet  Saab 9-3 Cabriolet  Smart Roadster  Volvo C70  Volkswagen Golf Cabriolet  Volkswagen Cabriolet  |
Aiheesta muualla

Kuvia tai muita tiedostoja aiheesta cabriolet Wikimedia Commonsissa
Autojen korimallit
Brougham
Cabriolet
Phaeton
Roadster
Coupé
Coupé de ville
Combi coupé
Farmariauto
Fastback
Hatchback
Liftback
Landaulet
Limusiini
Sedan
Tila-auto
Tourer